
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3117 

9 Δεκεμβρίου 2013 


ΑΠΟΦΑΣΕΙ Σ 

Αριθ. οικ. 113429 

Διατάξεις Τιμολόγησης Φαρμάκων. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 14 παρ. 3 του Ν. 3840/2010 
(ΦΕΚ Α' 53). 

2. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ Α' 98). 

3. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153). 

4. Τις διατάξεις του Ν.Δ. 96/1973 και ιδίως το άρθρο 
17 όπως τροποποιήθηκε και ισχύει (ΦΕΚ Α' 172). 

5. Τις διατάξεις του Ν.Δ. 136/1946 «περί Αγορανομικού 
Κώδικα» (ΦΕΚ Α'298), όπως τροποποιήθηκε και ισχύει. 

6. Τ ις διατάξεις του άρθρου 13 του Ν.3408/2005 όπως 
τροποποιήθηκε και ισχύει (ΦΕΚ Α' 272). 

7. Τις διατάξεις του Ν.3842/2010 (ΦΕΚ Α' 58) όπως 
τροποποιήθηκε και ισχύει. 

8. Τις διατάξεις του άρθρου 4 παρ. 2 του Ν. 3899/2010 
(ΦΕΚ Α' 212) περί τροποποιήσεως του Κώδικα Φ.Π.Α. 

9. Τις διατάξεις του άρθρου 32 του Ν.1316/1983 «Ίδρυση, 
Οργάνωση και αρμοδιότητες Ε.Ο.Φ.» (ΦΕΚ Α' 3), όπως 
έχει ήδη τροποποιηθεί και ισχύει. 

10. Τις διατάξεις του Π.Δ. 95/2000 (ΦΕΚ Α' 76) «Ορ¬ 
γανισμός του Υπουργείου Υγείας και Πρόνοιας, όπως 
τροποποιήθηκε και ισχύει». 

11. Τις διατάξεις των άρθρων 38, 39, 40 και 51 του 
Ν. 3918/2011 (ΦΕΚ Α' 31), όπως τροποποιήθηκαν και ισχύ¬ 
ουν. 

12. Τις διατάξεις των άρθρων 19, 20, 21 και 23 του Ν. 
4052/2012 (ΦΕΚ Α' 41). 

13. Την υπ’ αριθμ. ΔΥΓ3α/οικ.82161/24.8.2012 Κοινής 
Υπουργικής Απόφασης (ΦΕΚ Β'2374) «Εναρμόνιση της 
ελληνικής νομοθεσίας προς την αντίστοιχη κοινοτι¬ 
κή στον τομέα της παραγωγής και της κυκλοφορίας 
φαρμάκων που προορίζονται για ανθρώπινη χρήση, σε 
συμμόρφωση με την υπ’ αριθμ. 2001/83/ΕΚ Οδηγία "περί 
κοινοτικού κώδικα για τα φάρμακα που προορίζονται 
για ανθρώπινη χρήση" (Ε 311/28.11.2001), όπως ισχύει και 
όπως τροποποιήθηκε με την Οδηγία 2010/84/ΕΕ, όσον 


αφορά τη φαρμακοεπαγρύπνηση (1-348/31.12.2010)» και 
ιδίως του άρθρου 10 αυτής. 

14. Την υπ’ αριθμ. ΔΥΓ3(α)/ οικ. 86767/10.9.2012 Υπουρ¬ 
γική Απόφαση «Ανάκληση απόφασης εφαρμογής αρ¬ 
μοδιοτήτων τιμολόγησης φαρμάκων στον Ε.Ο.Φ.» (ΦΕΚ 
Β' 2462). 

15. Την υπ’ αριθμ. ΔΥΓ3(α)/οικ. 94274/28.9.2012 Υπουργι¬ 
κή Απόφαση «Εφαρμογή του άρθρου 16 του Ν.4052/2012» 
(ΦΕΚ Β' 2675). 

16. Την υπ’ αριθμ. ΔΥΓ3(α)/ οικ. 7789/ 22-01-2013 (ΦΕΚ 
Β' 94) Απόφαση του Αναπληρωτή Υπουργού Υγείας. 

17. Την υπ’αριθμ. 57408/14-06-2013 (ΦΕΚ Β' 1446) Από¬ 
φαση του Αναπληρωτή Υπουργού Υγείας «Διατάξεις 
Τ ιμολόγησης Φαρμάκων». 

18. Την υπ’ αριθμ. οικ. 69010 (ΦΕΚ 1814/Β/25-07-2013) 
Υπουργική Απόφαση «Διατάξεις Τ ιμολόγησης Φαρμά¬ 
κων». 

19. Τις διατάξεις της Αριθ. ΓΠ/οικ/90281 (ΦΕΚ 2467/ 
Β/02-10-13) Υπουργικής Απόφασης «Εγκριση του θετι¬ 
κού καταλόγου του άρθρου 12 παρ. εδάφιο α' του Ν. 
3816/2010», όπως τροποποιήθηκε και ισχύει. 

20. Τις διατάξεις του άρθρου 12 του ν. 3816/2010 (Α' 
6), όπως συμπληρώθηκε με την παρ. 5 του άρθρου 63 
του ν. 3918/2011 (Α' 31) και τις διατάξεις του άρθρου 51 
του ν. 3918/2011 (Α'31). 

21. Την υπ’ αριθ. Γ.Υ./ΟΙΚ. 6161 (ΦΕΚ 2761/Β/30-10-2013) 
Υπουργική Απόφαση. 

22. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

Άρθρο 1 
Ορισμοί 

1. Ως φάρμακο αναφοράς νοείται ένα φάρμακο το 
οποίο εγκρίνεται δυνάμει του άρθρου 11 παρ. 2 στοιχείο 
α) της υπ’ αριθμ. ΔΥΓ3α/Γ.Π.32221/2013 κοινής υπουργι¬ 
κής απόφασης (ΦΕΚ 1049/Β'/29.4.2013), σύμφωνα με τις 
διατάξεις του άρθρου 9 αυτής. Αποκλειστικά και μόνον 
για λόγους τιμολόγησης, ένα φάρμακο αναφοράς χάνει 
την προστασία του (δηλαδή θεωρείται οίί-ραΐαπί) μετά 
τη τεκμηρίωση με κάθε πρόσφορο μέσο της λήξης της 
ενεργούς προστασίας της πατέντας της δραστικής ου¬ 
σίας είτε στην Ελλάδα είτε σε άλλες χώρες της ΕΕ. 
Σε περίπτωση που δεν υφίστανται αξιόπιστα δεδομέ¬ 
να, σχετικά με τη λήξη της πατέντας της δραστικής 

ουσίας, ως εναλλακτική λύση χρησιμοποιείται η λήξη 
της προβλεπόμενης δεκαετούς ή ενδεχομένως ενδεκα- 
ετούς περιόδου προστασίας που προβλέπεται από τη 
διάταξη του άρθρου 11 παρ. 1 της υπ’ αριθμ. ΔΥΓ3α/Γ.Π. 
32221/2013 κοινής υπουργικής απόφασης (ΦΕΚ Β' 1049) 
και αντίστοιχα της εξαετούς περιόδου προστασίας για 
όσα έλαβαν άδεια κυκλοφορίας προ της έναρξης ισχύ¬ 
ος της υπ’ αριθμ. ΔΥΓ3α/83657/2006 κοινής υπουργικής 
απόφασης (ΦΕΚ Β' 59/24.1.2006). Ως γενόσημο φάρμακο 
νοείται ένα φάρμακο, όπως ορίζεται στο άρθρο 11 παρ. 
2 στοιχείο β) της ως άνω κοινής υπουργικής απόφασης, 
με την ίδια ποιοτική και ποσοτική σύνθεση σε δραστικές 
ουσίες, την ίδια φαρμακοτεχνική μορφή με το φάρμακο 
αναφοράς και του οποίου η βιοϊσοδυναμία με το φάρ¬ 
μακο αναφοράς έχει αποδειχθεί βάσει των κατάλληλων 
μελετών βιοδιαθεσιμότητας. Τα διάφορα άλατα, εστέ- 
ρες, αιθέρες, ισομερή, μείγματα ισομερών, σύμπλοκα 
ή παράγωγα μιας δραστικής ουσίας θεωρούνται ως 
μία και η αυτή δραστική ουσία, εκτός εάν οι ιδιότητες 
τους διαφέρουν σημαντικά από απόψεως ασφαλείας ή/ 
και αποτελεσματικότητας. Οι διάφορες φαρμακοτεχνι- 
κές μορφές που λαμβάνονται από το στόμα και είναι 
άμεσης απελευθέρωσης θεωρούνται ως μία και η αυτή 
φαρμακοτεχνική μορφή. 

Ο χαρακτηρισμός ενός φαρμάκου ως φαρμάκου ανα¬ 
φοράς, υπό ή χωρίς προστασία, ή γενόσημου φαρμάκου, 
γίνεται από τον ΕΟΦ. 

2. Ανώτατη τιμή παραγωγού ή εισαγωγέα (οχ ίαοΙοΓγ) 
είναι η τιμή πώλησης από τους κατόχους άδειας κυ¬ 
κλοφορίας φαρμάκων (ΚΑΚ) και τους εξομοιούμενους 
με αυτούς εισαγωγείς, παρασκευαστές, συσκευαστές 
και διανομείς, προς τους χονδρεμπόρους. 

Ανώτατη χονδρική τιμή των φαρμάκων είναι η τιμή 
πώλησης προς τα φαρμακεία. 

Στην τιμή αυτή περιλαμβάνεται το ποσοστό μικτού 
κέρδους του κατόχου άδειας χονδρική πώλησης φαρ¬ 
μάκων, το οποίο υπολογίζεται ως ποσοστό επί της μέ- 
γιστης τιμής ΚΑΚ. Ανώτατη λιανική τιμή των φαρμάκων 
είναι η τιμή που διατίθενται τα φάρμακα στο κοινό από 
τα φαρμακεία και καθορίζεται από την χονδρική τιμή, 
προσθέτοντας το νόμιμο κέρδος του φαρμακείου και 
τον Φόρο Προστιθέμενης Αξίας (ΦΠΑ). Ανώτατη νοσο¬ 
κομειακή τιμή των φαρμάκων είναι η τιμή πώλησης από 
τους ΚΑΚ προς το Δημόσιο, τα Δημόσια νοσοκομεία, τις 
Μονάδες Κοινωνικής Φροντίδας, φαρμακεία Ε.Ο.Π.Υ.Υ. 
και τα νομικά πρόσωπα δημοσίου δικαίου της παρ. 1 του 
άρθρου 37 του ν. 3918/2011, τα φαρμακεία των ιδιωτικών 
κλινικών άνω των 60 κλινών και προς τα φαρμακεία 
και φαρμακαποθήκες των φαρμάκων της παρ. 2 του 
άρθρου 12 του Ν.3918/2011. Η ανώτατη νοσοκομειακή 
τιμή καθορίζεται με βάση τη μέγιστη τιμή παραγωγού. 

3. Ο τρόπος υπολογισμού των ανώτατων τιμών πα¬ 
ραγωγού για κάθε κατηγορία φαρμάκου χωριστά και 
στη συνέχεια τα περιθώρια και ο τρόπος υπολογισμού 
των υπολοίπων τιμών της προηγούμενης παραγράφου, 
καθορίζονται λεπτομερώς με Απόφαση του Υπουργού 
Υγείας, πριν από την δημοσίευση του εκάστοτε δελτίου 
τιμών, το οποίο ενεργεί ως αγορανομική διάταξη. 

4. Οι ΚΑΚ μπορούν να ζητήσουν μειώσεις από τις 
ανώτατες οχ ΐαοΙοΓγ τιμές οι οποίες γίνονται άμεσα 
αποδεκτές. Ο κάτοχος άδειας κυκλοφορίας δύναται 
να υποβάλει αίτηση για διαγραφή φαρμακευτικού προ¬ 
ϊόντος από το Δελτίο Τιμών Φαρμάκων, εφόσον έχει 


προηγουμένως υπάρξει έγκριση διακοπής της κυκλο¬ 
φορίας του. Οι ΚΑΚ μπορούν να παρέχουν πρόσθετη 
έκπτωση επί της νοσοκομειακής τιμής χωρίς περιορισμό 
μόνο στο Δημόσιο, τα Κρατικά νοσοκομεία, τις Μονάδες 
Κοινωνικής Φροντίδας που αναφέρονται στο άρθρο 37 
του Ν. 3918/2011 και στα φαρμακεία του ΕΟΠΥΥ, με την 
προϋπόθεση αναγραφής στο τιμολόγιο πώλησης. Οι 
ΚΑΚ μπορούν να παρέχουν έκπτωση επί της χονδρικής 
τιμής χωρίς περιορισμό για τα μη συνταγογραφούμενα 
φάρμακα, καθώς και για τα φάρμακα της παραγράφου 
2 του άρθρου 12 του Ν.3816/2010. Για όλα τα υπόλοιπα 
φάρμακα οι παρασκευαστές, συσκευαστές και εισα¬ 
γωγείς δύναται να παρέχουν έκπτωση μέχρι 5% προς 
τους φαρμακέμπορους, τα φαρμακεία και τους συνε¬ 
ταιρισμούς, με την προϋπόθεση της αναγραφής του 
ποσού της έκπτωσης στο τιμολόγιο πώλησης. Οι ΚΑΚ 
οφείλουν να παρέχουν στα φαρμακεία, φαρμακέμπο¬ 
ρους και συνεταιρισμούς πίστωση, με την προϋπόθεση 
αναγραφής της στο τιμολόγιο πώλησης. Η παρεχόμενη 
πίστωση θα έχει διάρκεια τουλάχιστον δύο μηνών. Η 
δυνατότητα των ίδιων ποσοστών έκπτωσης και του 
χρόνου της πίστωσης ισχύει και για τις φαρμακαποθή¬ 
κες προς τα φαρμακεία με την προϋπόθεση αναγραφής 
στο τιμολόγιο πώλησης. Στα φαρμακεία των ιδιωτικών 
κλινικών άνω των 60 κλινών, η προαναφερόμενη στην 
παράγραφο 1 πρόσθετη έκπτωση παρέχεται επί της 
νοσοκομειακής τιμής. Προϋπόθεση είναι η αναγραφή 
των παραπάνω πρόσθετων εκπτώσεων στο τιμολόγιο 
πώλησης. Η διαπίστωση της υπέρβασης του ορίου των 
εκπτώσεων ή η μη τήρηση των προϋποθέσεων της πα¬ 
ραγράφου 2 του άρθρου αυτού, από τα κατατεθέντα 
στο Ε.Ο.Φ. τιμολόγια πώλησης των εταιρειών έχει ως 
συνέπεια εκτός από τις κυρώσεις που προβλέπονται 
στον Αγορανομικό Κώδικα, την άμεση μείωση της τι¬ 
μής του φαρμάκου σε ποσοστό ανάλογο της επί πλέον 
έκπτωσης που χορηγείται. 

Αρθρο 2 

Διαδικαστικά και διοικητικά θέματα 

1. Η μέγιστη τιμή όλων των κατηγοριών των φαρμάκων 
υπολογίζεται από την αρμόδια υπηρεσία του ΕΟΦ, όπως 
περιγράφεται στις διατάξεις της παρούσας Υπουργικής 
Απόφασης και τη σχετική νομοθεσία και υποβάλλεται 
στο Υπουργείο Υγείας προς εξέταση νομιμότητας και 
έγκριση. Όλες οι πηγές δεδομένων, οι ημερομηνίες, οι 
παραδοχές, οι μετατροπείς και οι ισοτιμίες, καθώς και 
κάθε σχετική πληροφορία που χρησιμοποιείται για τον 
υπολογισμό των τιμών αναρτώνται κάθε φορά στην 
ιστοσελίδα του ΕΟΦ. Τα δελτία τιμών επισυνάπτονται 
στην υπουργική απόφαση μετά από αξιολόγηση και 
γνωμοδότηση από την Επιτροπή Τιμών Φαρμάκων και 
σύμφωνη γνώμη της αρμόδιας υπηρεσίας του Υπουρ¬ 
γείου Υγείας. Η Υπουργική Απόφαση περιέχει όλες τις 
σχετικές τιμές, ενώ η ιστοσελίδα του Υπουργείου Υγείας 
περιέχει μόνο την οχ ΐαοίΟΓγ, χονδρική και λιανική τιμή 
των φαρμάκων. 

2. Σύμφωνα με το νόμο οι τιμές φαρμάκων αναθεω¬ 
ρούνται δύο φορές ανά έτος και τα δελτία τιμών εκδί- 
δονται, εντός του Ιανουάριου και του Ιουλίου, αντιστοί- 
χως, εκάστοτε έτους. Πριν από την υποβολή προς τον 
Υπουργό Υγείας ο ΕΟΦ αποστέλλει τις εξαχθείσες, με 
βάση τα στοιχεία του, τιμές σε κάθε ΚΑΚ χωριστά για 
σχολιασμό. Τυχόν παρατηρήσεις υποβάλλονται εντός 

τριών (3) εργασίμων ημερών στον ΕΟΦ, ο οποίος αφού 
τις εξετάσει, διατυπώνει την τελική του πρόταση προς 
τον Υπουργό Υγείας, την οποία δημοσιοποιεί. 

3. Οι ενστάσεις απαντώνται όλες από το αρμόδιο 
τμήμα γραπτώς, αιτιολογημένα και τεκμηριωμένα. Σε 
οποιαδήποτε στιγμή οι ΚΑΚ μπορούν να αιτηθούν πε¬ 
ραιτέρω μειώσεις των τιμών στην αρμόδια υπηρεσία του 
Υπουργείου Υγείας, οι οποίες στη συνέχεια μπορούν να 
εφαρμοστούν αυτομάτως χωρίς την ανάγκη για γνω¬ 
μοδότηση από τον ΕΟΦ ή την επιτροπή τιμολόγησης. 

4. Σε κάθε αναθεώρηση τιμών δεν επιτρέπονται αυξή¬ 
σεις. Οι νέες τιμές δύναται να είναι ίσες ή μικρότερες 
από τις ισχύουσες. Αυξήσεις είναι αποδεκτές μόνον στις 
περιπτώσεις διορθώσεων λαθών. Μετά την λήψη της 
άδειας κυκλοφορίας και την υποβολή της αίτησης, τα 
νέα φάρμακα λαμβάνουν τιμές εντός των χρονικών πε¬ 
ριθωρίων που ορίζονται στην Οδηγία περί Διαφάνειας, 
όπως αυτή έχει ενσωματωθεί στο Εθνικό Δίκαιο. Στην 
περίπτωση των γενοσήμων φαρμάκων, οι τιμές δημο¬ 
σιεύονται εντός 30 ημερών από την αίτηση του κατό¬ 
χου της άδειας κυκλοφορίας. Τιμές δεν εκδίδονται για 
φάρμακα που δεν πραγματοποίησαν πωλήσεις κατά τα 
τρία τελευταία έτη, πριν από την έκδοση ή αναθεώρηση 
των τιμών. Για τα φάρμακα αυτά εκδίδονται τιμές μετά 
από αίτηση του κατόχου της άδειας κυκλοφορίας, οι 
οποίες συμπεριλαμβάνονται στο πρώτο Δελτίο Τιμών 
που ακολουθεί την αίτηση, μόνο εφόσον έχουν εξαιρε¬ 
θεί από την ανάκληση της άδειας κυκλοφορίας τους, 
σύμφωνα με το άρθρο 40 παρ. 6 της κοινής υπουργικής 
απόφασης ΔΥΓ3α/Γ. Π. 32221/2013 (ΦΕΚ 1049/Β/29.4.2013). 
Σε έκτακτες και ειδικές περιπτώσεις που σχετίζονται 
με την απρόσκοπτη διάθεση των φαρμάκων και την 
προστασία της δημόσιας υγείας και των ασθενών, η 
αρμόδια υπηρεσία του ΕΟΦ μπορεί να υποβάλει αιτιολο¬ 
γημένες προτάσεις για την εφαρμογή ειδικών κριτηρίων 
προκειμένου να εγκριθούν με υπουργική απόφαση μετά 
από συγκατάθεση της Επιτροπής Τιμών. 

Άρθρο 3 

Τιμολόγηση των προϊόντων αναφοράς 
υπό προστασία (οη-ραίοπί) 

1. Η ανώτατη τιμή παραγωγού ή εισαγωγέα (θχ ίαοίΟΓγ) 
των φαρμάκων αναφοράς υπό καθεστώς προστασίας 
πατέντας ορίζεται ως ο μέσος όρος των τριών χαμηλό¬ 
τερων τιμών των κρατών μελών της Ευρωπαϊκής Ένω¬ 
σης, που δημοσιεύουν αξιόπιστα στοιχεία. Οι μέγιστες 
τιμές αναθεωρούνται τακτικά προς τα κάτω κάθε φορά 
που δημοσιεύεται ένα δελτίο τιμών. Γ ια να λάβει τιμή 
για πρώτη φορά ένα φάρμακο, πρέπει να έχει τιμολο¬ 
γηθεί σε τουλάχιστον τρία κράτη μέλη της Ευρωπαϊκής 
Ένωσης. 

2. Γ ια τον καθορισμό των τιμών των φαρμάκων αναφο¬ 
ράς, διεξάγεται από το αρμόδιο τμήμα του ΕΟΦ, έρευ¬ 
να στα κράτη μέλη της ΕΈ. στα οποία υφίστανται και 
ανακοινώνονται στοιχεία από τις αρμόδιες αρχές, σε 
φορείς των χωρών αυτών, ή σε επίσημους και έγκριτους 
Ευρωπαϊκούς φορείς. Η πρόσβαση στις εν λόγω πηγές 
συλλογής στοιχείων γίνεται μέσω εξειδικευμένων ηλε¬ 
κτρονικών ιστοτόπων των επίσημων πηγών κάθε κρά¬ 
τους μέλους της ΕΈ ή/και μέσω επίσημων και έγκριτων 
φορέων όπως το ΕΨΒΙΡΌ και το ΟΒΙΘ και το αρμόδιο 
τμήμα του ΕΟΦ οφείλει να ανακοινώνει κάθε φορά τις 
πηγές αυτές. Στην έρευνα αναζητείται κάθε διαθέσιμη 


τιμή (θχ ίΘΟίοιγ, χονδρική, λιανική). Θα πρέπει να δίνεται 
ιδιαίτερη έμφαση ώστε οι τιμές να είναι συγκρίσιμες και 
αντίστοιχες. Σε ειδικές περιπτώσεις φαρμάκων, όπως 
για παράδειγμα τα ορφανά, οι νοσοκομειακές τιμές 
δεν πρέπει να θεωρούνται ως χονδρικές ή λιανικές και 
αντίστροφα. 

3. Η μετατροπή τιμών από λιανική ή χονδρική σε θχ 
ΙθοΙογυ και σε ευρώ γίνεται με μεθοδολογία και συ¬ 
ντελεστές που ανακοινώνονται από το αρμόδιο τμήμα 
του ΕΟΦ και δημοσιοποιούνται στο δικτυακό του τόπο, 
όπως και κάθε άλλη χρήσιμη πληροφορία και στοιχείο 
που χρησιμοποιήθηκε στον προσδιορισμό των τιμών, 
ώστε να μπορεί να αναπαραχθεί από οποιοδήποτε εν¬ 
διαφερόμενο μέρος. Η συναλλαγματική ισοτιμία που 
χρησιμοποιείται, είναι εκείνη που δημοσιεύεται από 
την Τράπεζα της Ελλάδας, την πρώτη εργάσιμη μέρα 
του διμήνου πριν από την έκδοση του Δελτίου τιμών. 
Απαραίτητα στοιχεία για τον καθορισμό της τιμής των 
φαρμάκων είναι: α) το όνομα του φαρμάκου, β) η δρα¬ 
στική ουσία, γ) η περιεκτικότητα σε δραστική ουσία, δ) 
η φαρμακοτεχνική μορφή, ε) η συσκευασία, στ) η κατη- 
γοριοποίηση κατά ΑΤΟ, ζ) ο υπεύθυνος κυκλοφορίας, η) 
η τιμή(ές), και θ) η ημερομηνία λήξης του διπλώματος 
ευρεσιτεχνίας στην Ελλάδα ή στις χώρες μέλη της Ευ- 
ρωπαϊκήςΈνωσης. Όλα τα αιτήματα τιμολόγησης με τα 
απαιτούμενα δικαιολογητικά και έγγραφα υποβάλλονται 
μέσω της Διαδικτυακής Πύλης του ΕΟΦ, με τις τεχνικές 
προδιαγραφές που εκάστοτε ανακοινώνει μέσω της 
Ιστοσελίδας του. 

4. Ο ΕΟΦ δύναται επίσης να εξετάσει εκτός από τα 
δεδομένα που συλλέγονται ανεξάρτητα από το αρμόδιο 
τμήμα του, τα στοιχεία που προέρχονται από τους κατό¬ 
χους άδειας κυκλοφορίας και υποβάλλονται ως δήλωση 
με όλες τις αντίστοιχες πληροφορίες στα ΦύλλαΈρευ- 
νας Στοιχείων και Τιμών, τα οποία έχουν σχεδιαστεί για 
να συγκεντρώσουν όλα τα στοιχεία που απαιτούνται για 
την τιμολόγηση των φαρμάκων αναφοράς. Το Φύλλο 
Έρευνας Στοιχείων και Τ ιμών Φαρμάκων συμπληρώνεται 
και υπογράφεται και υποβάλλεται με τον ως άνω τρόπο, 
δια της Διαδικτυακής Πύλης του ΕΟΦ, από τον ΚΑΚ κάθε 
φαρμάκου και ενέχει θέση υπεύθυνης δήλωσης, γεγονός 
που συνεπάγεται τις ποινικές ευθύνες και κυρώσεις που 
προβλέπονται από τη νομοθεσία σε περιπτώσεις εσφαλ¬ 
μένων αναφορών. Επιπλέον, σε περιπτώσεις υποβολής 
λανθασμένων στοιχείων ή σε περίπτωση απόκρυψης 
στοιχείων μπορούν να επιβάλλονται κυρώσεις από τον 
Υπουργό Υγείας, σύμφωνα με το άρθρο 69 του νόμου 
3984/2011, μετά από γνωμοδότηση της Επιτροπής Τιμών. 

Αρθρο 4 

Τ ιμολόγηση των προϊόντων αναφοράς 
χωρίς προστασία (οΐΐ-ρ3ΐΘηΙ) 

1. Η ανώτατη τιμή παραγωγού ή εισαγωγέα (θχ ϊθοΙογυ) 
των φαρμάκων αναφοράς μετά τη λήξη της περιόδου 
προστασίας της δραστικής ουσίας, που ορίστηκε ανω¬ 
τέρω στο άρθρο 1, μειώνεται αυτόματα είτε στο 50% 
της τελευταίας τιμής υπό προστασία είτε στον μέσο 
όρο των τριών χαμηλότερων τιμών των κρατών μελών 
της Ευρωπαϊκής Ένωσης, τηρώντας όποια από τις δύο 
είναι η χαμηλότερη. Ειδικότερα, για τα φάρμακα που δεν 
υπάρχει γενόσημο με πωλήσεις στην αγορά (μοναδικά) 
ισχύει ο μέσος όρος των τριών χαμηλότερων τιμών 
στα κράτη μέλη της Ευρωπαϊκής Ένωσης. Όταν γενό- 

σημο προϊόν διατίθεται στην αγορά η μείωση κατά 50% 
εφαρμόζεται ακόμη και αν αυτή είναι χαμηλότερη από 
το μέσο όρο των τριών χαμηλότερων τιμών στα κράτη 
μέλη της. Κατά τις πρώτες εφαρμογές της παρούσης 
δεν επιτρέπονται αυξήσεις τιμών σε περιπτώσεις υφι¬ 
στάμενων μοναδικών φαρμάκων όπου οι ο μέσος όρος 
των τριών χαμηλότερων τιμών είναι μεγαλύτερος από 
την υφιστάμενη τιμή. 

2. Για τα προϊόντα που μετά τη δημοσίευση της πα¬ 
ρούσας υπουργικής απόφασης θα λήξει η περίοδος 
προστασίας της πατέντας της δραστικής ουσίας τους 
και για εκείνα που έληξε μετά την 01.01.2012 ισχύει η 
προηγούμενη παράγραφος. Για όλα τα άνω προϊόντα 
οι υφιστάμενες τιμές θα μειωθούν όταν ο μέσος όρος 
των τριών χαμηλότερων τιμών των κρατών μελών της 
ΕΕ είναι κατώτερος από την υφιστάμενη τιμή τους και 
αυτό θα ισχύει σε κάθε Δελτίο Τιμών που πρόκειται να 
εκδοθεί στη συνέχεια. Για τον λόγο αυτό ο ΕΟΦ λαμ¬ 
βάνει υπόψη του πριν από κάθε δελτίο τιμών τον μέσο 
όρο των τριών χαμηλότερων τιμών των χωρών μελών 
της ΕΕ και προτείνει την εφαρμογή του όταν είναι χα¬ 
μηλότερος από την υφιστάμενη τιμή στα φάρμακα αυτά. 

3. Για τα προϊόντα τα οποία έληξε η περίοδος προ¬ 
στασίας της δραστικής ουσίας πριν από την 01.01.2012 
εφαρμόζονται οριζόντιες μειώσεις τιμών όπως ορίζονται 
με Υπουργική Απόφαση κάθε φορά που δημοσιεύεται 
Δελτίο τιμών. Ειδικότερα, για το πρώτο Δελτίο Τιμών 
που θα εκδοθεί μετά την δημοσίευση της παρούσης, οι 
τιμές όλων των προϊόντων πριν από την 01.01.2012 με 
υπάρχουσα λιανική τιμή πάνω από 12 ευρώ ανά συσκευα- 
σία για θεραπεία 30 ημερών (δηλ. 0,4 κόστος ημερήσιας 
θεραπείας) μειώνονται κατά 10%. Ομοίως οι τιμές όλων 
των προϊόντων των άνω παραγράφων με υπάρχουσα 
λιανική τιμή από 6,00 έως 11,99 ευρώ μειώνονται κατά 5% 
και των προϊόντων κάτω του 5,99 μειώνονται κατά 2,5%. 
Στις περιπτώσεις που οι οριζόντιες ή λοιπές μειώσεις 
τιμών που θα εφαρμοστούν μειώσουν την τιμή ενός 
μοναδικού προϊόντος κάτω του μέσου όρου των τριών 
χαμηλότερων τιμών στις χώρες μέλη της ΕΕ ή από το 
50%, ο κάτοχος της ΚΑΚ μπορεί να ζητήσει από την 
επιτροπή τιμών να ισχύσει ο μέσος ο μέσος όρος των 
τριών χαμηλότερων τιμών στις χώρες μέλη της ΕΕ. Οι 
οριζόντιες μειώσεις των τιμών φαρμάκων που έχουν τιμή 
οριακά άνω από τα παραπάνω όρια των 6 και 12 ευρώ, 
καθώς και η εφαρμογή της παραγράφου 1 στα φάρμακα 
που έχασαν προστασία μετά την 01.01.2012, δεν δύναται 
να μειώσουν την τιμή τους κάτω από τα όρια αυτά, για 
μία και μόνον ανατιμολόγηση. Στην επόμενη ανατιμο- 
λόγηση εφαρμόζεται όποια οριζόντια μείωση προβλέ- 
πεται για την κατηγορία στην οποία έχει ενταχθεί με 
την προηγούμενη μείωση τιμών. Η Υπουργική Απόφαση 
που θα έχει ισχύ αγορανομικής διάταξης θα ρυθμίσεις 
λοιπές λεπτομέρειες εφαρμογής του παρόντος άρθρου. 

Αρθρο 5 

Τιμολόγηση των γενόσημων προϊόντων 

1. Η ανώτατη τιμή (θχ ίαοίοΓγ) παραγωγού ή εισαγωγέα 
ΚΣΚ των γενόσημων φαρμάκων ορίζεται στο 65% της 
τιμής των αντίστοιχων οίί ραίβηί, του οποίου η τιμή 
καθορίζεται σύμφωνα με τις διατάξεις του άρθρου 4 
ανωτέρω. Σε περιπτώσεις όπου το προϊόν αναφοράς 
έχει διαφορετική περιεκτικότητα ή συσκευασία, γίνεται 
κατά προσέγγιση μετατροπή από παρόμοιο προϊόν ανα¬ 


φοράς ή σύμφωνα με τις προβλέψεις της παραγράφου 
4 του άρθρου 3. Επιπλέον, εάν για ένα γενόσημο δεν 
υπάρχει προϊόν αναφοράς στην Ελληνική αγορά, η τιμή 
του γενοσήμου υπολογίζεται με βάση τον μέσο όρο των 
τριών χαμηλότερων προϊόντων αναφοράς στις χώρες 
μέλη της ΕΕ. 

2. Η διάταξη αυτή ισχύει για όλα τα προϊόντα που θα 
λάβουν άδεια κυκλοφορίας από την ημερομηνία δη¬ 
μοσίευσης της παρούσης, για τα γενόσημα προϊόντα 
τα οποία έλαβαν άδεια κυκλοφορίας από 01.01.2012 και 
μετά, και για όλα τα γενόσημα που αντιστοιχούν σε 
δραστικές ουσίες που έχασαν την προστασία τους 
από 01.01.2012 και μετέπειτα. Οι προβλέψεις των τιμών 
γενοσήμων της συγκεκριμένης παραγράφου εφαρμό¬ 
ζονται επί των τιμών των φαρμάκων αναφοράς που 
θα προκόψουν από την εφαρμογή των προβλεπομένων 
του άρθρου 4. 

3. Επιπρόσθετα, για τα γενόσημα φάρμακα της προ¬ 
ηγούμενης παραγράφου εφαρμόζεται δυναμική τιμολό¬ 
γηση. Συγκεκριμένα, για κάθε 250.000 ευρώ πωλήσεις 
που αντιστοιχούν σε τιμές παραγωγού το προηγούμενο 
έτος από την δημοσίευση του δελτίου τιμών, οι τιμές 
που καθορίστηκαν κατά τα ανωτέρω μειώνονται, ώστε 
να υπάρχει δυναμική τιμολόγηση, περαιτέρω κατά 1%. 
Οι πωλήσεις εκτιμώνται με βάση τα στοιχεία πωλή- 
σεων της περιόδου των δώδεκα μηνών πριν από την 
έκδοση του κάθε Δελτίου τιμών που λαμβάνονται από 
τον ΕΟΠΥΥ ή την ΗΔΙΚΑ. Οι τιμές με τον κανόνα αυτό 
μόνο μειώνονται. Συγκεκριμένα, εφόσον μετά από μια 
μείωση που βασίστηκε στις πωλήσεις τη προηγούμενης 
περιόδου, στην επόμενη οι πωλήσεις είναι χαμηλότερες 
το γεγονός δεν οδηγεί σε αναπροσαρμογή των τιμών 
σε υψηλότερα επίπεδα. Αντίθετα, εφόσον σε μια από 
τις επόμενες περιόδους οι πωλήσεις είναι κατά πολύ 
μεγαλύτερες από εκείνες που οδήγησαν σε προσδιο¬ 
ρισμό τιμών κάτω από το επίπεδο που ορίζεται στην 
προηγούμενη παράγραφο οι τιμές μειώνονται αναλογικά 
περαιτέρω. 

4. Γ ια τα υπόλοιπα γενόσημα φάρμακα που δεν εμπί¬ 
πτουν στις προβλέψεις των προηγούμενων παραγράφων 
εφαρμόζονται οριζόντιες μειώσεις τιμών, όπως ορίζεται 
με Υπουργική Απόφαση κάθε φορά που δημοσιεύεται 
Δελτίο τιμών. Ειδικότερα, για το πρώτο Δελτίο Τιμών 
που θα εκδοθεί μετά την δημοσίευση της παρούσης, 
οι τιμές όλων των προϊόντων που δεν εμπίπτουν στις 
προηγούμενη παράγραφο με υπάρχουσα λιανική τιμή 
πάνω από 12 ευρώ ανά συσκευασία για θεραπεία 30 
ημερών (δηλ. 0,4 κόστος ημερήσιας θεραπείας) μειώ¬ 
νονται οριζόντια κατά 15%. Ομοίως οι τιμές όλων των 
προϊόντων της παρούσης και των προηγούμενων πα¬ 
ραγράφων με υπάρχουσα λιανική τιμή από 6,00 έως 
11,99 ευρώ μειώνονται κατά 5% και των προϊόντων κάτω 
του 5,99 μειώνονται κατά 2,5%. Οι οριζόντιες μειώσεις 
των τιμών φαρμάκων που έχουν τιμή οριακά άνω από 
τα παραπάνω όρια των 6 και 12 ευρώ, δεν δύναται να 
μειώσουν την τιμή τους κάτω από τα όρια αυτά, για μία 
και μόνον ανατιμολόγηση. Στην επόμενη ανατιμολόγηση 
εφαρμόζεται ότι οριζόντια μείωση προβλέπεται για την 
κάτω κατηγορία στην οποία έχει ενταχθεί με την προ¬ 
ηγούμενη μείωση τιμών. Η Υπουργική Απόφαση που θα 
έχει ισχύ αγορανομικής διάταξης θα ρυθμίσεις λοιπές 
λεπτομέρειες εφαρμογής του παρόντος άρθρου. 

5. Επιπλέον, για τα γενόσημα φάρμακα με τιμή άνω 

των 12 Ευρώ της προηγούμενης παραγράφου εφαρμό¬ 
ζεται επίσης σύστημα δυναμικής τιμολόγησης και ανα¬ 
δρομικής εφαρμογής ΓθόαΙθε. Συγκεκριμένα, για κάθε 
ποσοστιαία μονάδα αύξησης της διείσδυσης τους θα 
μειώνεται η τιμή τους κατά μια ποσοστιαία μονάδα και 
θα επιβάλλεται αντίστοιχο αναδρομικό ΓθόαΙθ. Η πρώτη 
εφαρμογή της συγκεκριμένης διάταξης θα γίνει τον 
Ιανουάριο του 2014. Συγκεκριμένα, οι πωλήσεις σε ποσό¬ 
τητες του τους 2014 θα συγκριθούν με τις πωλήσεις σε 
ποσότητες του 2013 σε σχέση με το οΙυεΙθΓ της θετικής 
λίστας στο οποίο έχει ταξινομηθεί ώστε να εκτιμηθεί το 
σχετικό μερίδιο του. Εφόσον υπάρξει αύξηση πωλήσεων 
και του μεριδίου του θα υπάρξει αντίστοιχη μείωση της 
τιμής προοπτικά και Γθάαίθ αναδρομικά επί της τιμής 
παραγωγού βασισμένο στην προκύπτουσα νέα τιμή. Οι 
πωλήσεις εκτιμώνται με βάση τα στοιχεία πωλήσεων 
από τον ΕΟΠΥΥ ή την ΗΔΙΚΑ. Οι εκάστοτε μειώσεις δεν 
δύναται να μειώσουν την τιμή ενός γενοσήμου κάτω από 
το 65% της τιμής του φαρμάκου αναφοράς, παρά μόνον 
κατόπιν αιτήσεως του κατόχου αδείας κυκλοφορίας. 

Άρθρο 6 

Επιστροφές - «ΓβάαΙθ» 

Ι.Ένα επιπρόσθετο 5% προστίθεται στο υφιστάμενο 
Γθάαίθ 9% εισαγωγής στον θετικό κατάλογο, για τα 
φάρμακα που περιλαμβάνουν δραστικές ουσίες που 
έχουν ταξινομηθεί μόνες τους σε οΙυεΙθΓ στο θετικό 
κατάλογο αποζημίωσης του άρθρου 12 παρ α του νό¬ 
μου 3816/2010 ή εξαιρούνται από τον καθορισμό τιμής 
αναφοράς. 

2. Ένα επιπρόσθετο 3% προστίθεται ως έκπτωση επί 
της νοσοκομειακής τιμής σε όλα τα φάρμακα του ειδι¬ 
κού καταλόγου φαρμάκων σοβαρών παθήσεων της παρ 
β του άρθρου 12 του ν.3816/2010, που προμηθεύεται ο 
ΕΟΠΠΥ και τα νοσοκομεία. Στις περιπτώσεις που τα 
φάρμακα αυτά χορηγούνται δια μέσου των ιδιωτικών 
φαρμακείων το άνω ποσοστό προστίθενται στα τοδαίοε 
όγκου και εισαγωγής στον θετικό κατάλογο. 

3. Ειδικά για τα νέων δραστικών ουσιών φάρμακα που 
τιμολογούνται για πρώτη φορά, πέραν του σταθερού 
τέλους εισόδου, ένα επιπλέον ΓβόαΙθ 5% ή έκπτωση 
αναλόγως εισάγεται κατά περίπτωση για τα φάρμακα 
που εντάσσονται στις διατάξεις των προηγούμενων 
παραγράφων αντιστοίχως, ως ποσοστιαίο τέλος εισό¬ 
δου ένταξης όλων των νέων φαρμάκων σε καθεστώς 
αποζημίωσης, για περίοδο ενός έτους μετά την ημερο¬ 
μηνία ένταξή τους. 

4. Η πρόσθετη κλιμακούμενη επιστροφή «ΓθάαΙβ» ανά¬ 
λογα με τον συνολικό όγκο πωλήσεων των φαρμακευ¬ 
τικών προϊόντων, του προηγούμενου τριμήνου, ορίζεται 
στον πίνακα που ακολουθεί: 


Τριμηνιαίος συνολικός όγκος 
ανά φαρμακευτικά προϊόντα 
δραστικής ουσίας 

Πρόσθετο Γθόαίβ 

100.000-400.000 

2% 

400.001-800.000 

4% 

800.001-1.200.000 

6% 

1.200.001-1.600.000 

8% 

1.600.001-2.000.000 

10% 

Ανω των 2.000.000 

12% 


5. Οι Εχ-ίαοΙοΓγ τιμές χρησιμοποιούνται για τους υπο¬ 
λογισμούς των εν λόγω ΓθάαΙο.Τα ποσοστά αυτά δύναται 
να διαμορφώνονται με υπουργική απόφαση σύμφωνα 
με την επίτευξη των φαρμακευτικών στόχων. Το πα¬ 
ρόν άρθρο τίθεται σε εφαρμογή από την 1/1/2014. Τα 
ποσά επιστροφής των ΚΑΚ στους φορείς κοινωνικής 
ασφάλισης και τον ΕΟΠΥΥ ρυθμίζονται σύμφωνα με 
τις ισχύουσες διατάξεις. Για τα φαρμακεία ισχύουν τα 
υφιστάμενα Γθάαίθδ. 

Άρθρο 7 

Αποζημίωση φαρμάκων 

1. Μετά την αναθεώρηση των τιμών ή μετά την έγκριση 
των νέων τιμών φαρμάκων ο θετικός κατάλογος και 
οι αντίστοιχες τιμές αναφοράς αναθεωρούνται εντός 
30 ημερών. Τα νέα γενόσημα φάρμακα συμπεριλαμβά- 
νονται αυτόματα στον κατάλογο εφόσον τα φάρμακα 
αναφοράς (οίί ραίοπί) περιλαμβάνονται επίσης σε αυτόν. 

2. Στην επόμενη αναθεώρηση του καταλόγου, η τιμή 
αναφοράς κάθε οΙυεΙθΓ θα πρέπει να βασίζεται στο μέσο 
όρο των τριών φθηνότερων γενοσήμων προϊόντων της 
κάθε ομάδας (οΐυείθή με μερίδιο αγοράς σε όγκο πάνω 
από το 4% στην εν λόγω ομάδα (οΐυείθή, εφόσον δίδει 
τιμές χαμηλότερες από το υφιστάμενο σύστημα. 

3. Όταν υποβάλλεται ένσταση, πρέπει να υποβληθεί 
από την αρμόδια επιτροπή του ΕΟΦ έγγραφη και αιτι¬ 
ολογημένη απάντηση για την τελική απόφαση προς το 
σχετικό υπεύθυνο κυκλοφορίας. 

Αρθρο 8 

Πρωτόκολλα Συνταγογράφησης 

1. Συστήνεται, με απόφαση του Υπουργού Υγείας, 5 
μελή Εθνική Επιτροπή παρακολούθησης της φαρμακευ¬ 
τικής δαπάνης και της εφαρμογής των θεραπευτικών 
πρωτοκόλλων συνταγογράφησης, με τη συμμετοχή εκ¬ 
προσώπου του ΕΟΠΥΥ και με αντικείμενο: α) Την επιλο¬ 
γή των νοσημάτων και καταστάσεων για τα οποία θα 
αναπτυχθούν θεραπευτικά πρωτόκολλα συνταγογράφη- 
σης (διαγνωστικά και φαρμακευτικά), με κριτήρια επιδη- 
μιολογικής συχνότητας (επιπολασμός και επίπτωση) και 
της ανάγκης παρέμβασης προκειμένου να καλυφθούν 
επαρκώς συνήθεις νόσοι/καταστάσεις και νοσηλείες, β) 
Τον καθορισμό ενός πλαισίου και την παρακολούθηση 
ενός μηχανισμού ελέγχου της εφαρμογής των θερα¬ 
πευτικών πρωτοκόλλων (δείκτες αυάίί), γ) Την πρόταση 
μέτρων προς τον Υπουργό Υγείας σε τυχόν υπερβά¬ 
σεις εφαρμογής των θεραπευτικών πρωτοκόλλων και 
υπερσυνταγογράφησης. δ) Τον καθορισμό των ειδικών 
θεραπευτικών κατηγοριών για την ανάπτυξη μητρώων 
ασθενών (ι-βρώΙΐΊβε), το πλαίσιο λειτουργικότητας του 
μητρώου και την πρόσβαση σε αυτό για λόγους ελεγκτι¬ 
κούς, ρυθμιστικούς, αλλά και επιδημιολογικούς, ε) Την 
εισήγηση προτάσεων βελτίωσης του όλου συστήματος, 
ανάλογα με τις ανάγκες και τις δυσλειτουργίες που θα 
προκύπτουν, στ) Τη διαχείριση τυχόν ενστάσεων από 
κάθε έχοντα έννομο συμφέρον. 

2. Γ ια την επίτευξη του έργου της Επιτροπής, όλοι 
οι εμπλεκόμενοι φορείς οφείλουν να παρέχουν κάθε 
αναγκαία πληροφορία. Γ ια την αποτελεσματικότερη 
λειτουργία της, μπορεί με σχετικές αποφάσεις της, να 
συγκροτεί ειδικές επιτροπές ή ομάδες εργασίας (π.χ. 
επιτροπή ογκολογίας, προκειμένου να προτείνει λίστα 
βιο-δεικτών και εξετάσεων, καθώς και των συνθηκών 

που απαιτούνται προκειμένου να δύναται να συνταγο- 
γραφηθούν ογκολογικά και βιολογικά προϊόντα). 

3. Την ευθύνη σύνταξης των θεραπευτικών πρωτο¬ 
κόλλων, μετά από σχετική πρόσκληση της Εθνικής 
Επιτροπής, έχουν οι επιστημονικές εταιρείες των ανα¬ 
γνωρισμένων από το ΚΕΣΥ ιατρικών ειδικοτήτων και 
εξειδικεύσεων, σε συνεργασία με την Ιατρική Εταιρεία 
Αθηνών, η οποία έχει την ευθύνη για τον συντονισμό 
της ανάπτυξης των θεραπευτικών πρωτοκόλλων και 
της ψηφιακής απεικόνισης τους, καθώς και της υπο¬ 
στήριξης του μηχανισμού ελέγχου και εκπαίδευσης των 
ιατρών στην εφαρμογή τους, με την συνεργασία των 
ειδικών επιστημονικών ιατρικών εταιρειών. Οι επιστη¬ 
μονικές εταιρείες οφείλουν να συγκροτήσουν Ομάδες 
Εργασίας για τον σκοπό αυτό, διασφαλίζοντας τις δι¬ 
αδικασίες εκείνης ισχυρής επιστημονικής συναίνεσης 
στην ανάπτυξη των θεραπευτικών πρωτοκόλλων, με 
την συμμετοχή και ενώσεων ασθενών. Στις περιπτώσεις 
άρνησης ή αδράνειας συμμετοχής των επιστημονικών 
εταιρειών, μπορούν να δημιουργηθούν αντίστοιχες αρι¬ 
στίδην ομάδες εργασίας, μετά από πρόταση της Εθνικής 
Επιτροπής. 

4. Το ΚΕΣΥ αποτελεί τον αρμόδιο φορέα έγκρισης 
των θεραπευτικών πρωτοκόλλων και προσδιορισμού 
του πλαισίου επικαιροποίησής τους, τουλάχιστον μία 
φορά κάθε έτος, με την ενσωμάτωση όλων των νεότε¬ 
ρων επιστημονικών δεδομένων. 

5. Με απόφαση του Προέδρου του ΕΟΠΥΥ, η οποία 
θα δημοσιευθεί εντός μηνός από την δημοσίευση της 
παρούσης, καθορίζονται για το 2014 όρια συνταγογρά- 
φησης ανά συμβεβλημένο ιατρό του ΕΟΠΥΥ. Συγκεκρι¬ 
μένα, η μηνιαία δαπάνη του συνόλου των συνταγών 
του εκάστοτε ιατρού δεν δύναται να υπερβεί το 80% 
της μέσης μηνιαίας δαπάνης του κατά την διάρκεια 
του 2013. Για τον λόγο αυτό ο ΕΟΠΥΥ υπολογίζει τη 
μέση μηνιαία δαπάνη ανά ιατρό το 2013 και θέτει όρια 
μηνιαίας δαπάνης συνταγογράφησης ανά ιατρό για το 
2014. Η ΗΔΙΚΑ προσαρμόζει το σύστημα ηλεκτρονικής 
συνταγογράφησης ώστε ο ιατρός να μην δύναται να 
συνταγογραφήσει ανά μήνα φάρμακα των οποίων η 
συνολική δαπάνη υπερβαίνει κατά 20% το μηνιαίο όριο 
του εκάστοτε ιατρού. Ο ιατρός δύναται να υπερβεί το 
όριο για 2 μήνες ωστόσο των τρίτο μήνα το σύστημα 
δεν του επιτρέπει να συνταγογραφήσει συνολικό ποσό 
άνω του μηνιαίου ποσού μείον της υπέρβασης των δυο 
προηγούμενων μηνών. Ο ιατρός δύναται στην συνέχεια 
στον επόμενο μήνα να συνεχίσει με τους ίδιους όρους 
που ίσχυαν για το προηγούμενο τρίμηνο. Στους νεο- 
εισερχόμενους επιτρέπεται δαπάνη αντίστοιχη με τον 
μέσο όρο τη ειδικότητας τους για το έτος. Ο ΕΟΠΥΥ 
δύναται στην διάρκεια του έτους να αναπροσαρμόζει 
τα όρια ανά ιατρό ανάλογα με το παραγόμενο έργο του 
και την εξέλιξη της συνολικής φαρμακευτικής δαπάνης. 

6. Επιπρόσθετα δύναται με απόφαση του Προέδρου 
του ΕΟΠΥΥ, που θα δημοσιευθεί εντός μηνός από την 
δημοσίευση της παρούσης, να καθορίζονται όρια συντα- 
γογράφησης φαρμάκων, ανά ειδικότητα ή θεραπευτική 
κατηγορία, σε δραστικές ουσίες εκτός προστασίας και 
επίσης υποχρεωτικοί στόχοι συνταγογράφησης γενο- 
σήμων φαρμάκων. Για τον υπολογισμό των στόχων ανά 
ειδικότητα υπολογίζονται οι συνταγές που συνταγογρα- 
φούνται ανά ειδικότητα και η διαθεσιμότητα γενόσημων 
φαρμάκων στην εκάστοτε ομάδα, ώστε να εκτιμηθούν 


δυνητικά οι συνταγές που δύναται να αφορούν συνταγές 
για φάρμακα εκτός προστασίας ή γενόσημα φάρμακα. 
Η ΗΔΙΚΑ θα αναπροσαρμόσει το σύστημα ηλεκτρονικής 
συνταγογράφησης, έτσι ώστε να μην δύναται ο ιατρός 
να υπερβεί το θεσπισμένο όριο. Επίσης η ΗΔΙΚΑ οφείλει 
να προσαρμόσει το σύστημα ώστε ο ιατρός να δύναται 
να υποδείξει τις περιπτώσεις που πρέπει να χορηγηθεί 
γενόσημο φάρμακο. Εφόσον ο ιατρός υποδείξει γενό- 
σημο φάρμακο κατά την συνταγογράφηση δεν επιτρέ¬ 
πεται η χορήγηση μη γενοσήμου από το φαρμακείο. Ο 
στόχος συνταγογράφησης γενοσήμων φαρμάκων κατά 
μέσο όρο πρέπει να τεθεί στο 60%. Ο ΕΟΠΥΥ δύναται 
να ορίσει μπόνους και κίνητρα για τους γιατρούς που 
συμμορφώνονται με τον άνω στόχο. 

7. Η διοίκηση του ΕΟΠΥΥ αναλαμβάνει να υλοποιήσει 
τις απαραίτητες ενέργειες και να αναπτύξει τις γνώ¬ 
σεις, τα συστήματα και την εξειδίκευση που απαιτού¬ 
νται προκειμένου να εφαρμόσει συμφωνίες τιμής-όγκου 
και επιμερισμού κινδύνου με τους παραγωγούς, ειδικά 
στις περιπτώσεις επιλεγμένων ακριβών φαρμακευτικών 
προϊόντων όπως τα βιολογικά. Επιπρόσθετα, ο ΕΟΠΥΥ 
και η ΗΔΙΚΑ σε συνεργασία με την αρμόδια επιτροπή, 
θα φροντίσουν ώστε έως τον Ιούνιο του 2014 να περι- 
ληφθούν στο σύστημα συνταγογράφησης τουλάχιστον 
οι 20 πιο δαπανηρές θεραπείες. Επίσης, ο ΕΟΠΥΥ και η 
ΗΔΙΚΑ θα αναπτύξουν μητρώα (ΓορίεΐΓίβε) παρακολού¬ 
θησης για πολύ ακριβά και ορφανά προϊόντα. 

8. Έως την ανάπτυξη απαραίτητων υποδομών ο ΕΟΠΥΥ 
δύναται να αγοράζει συμβουλευτικές υπηρεσίες από 
κατάλληλους δημόσιους ή ιδιωτικούς φορείς, που θα 
συνδράμουν τις υπηρεσίες του στην καλύτερη παρα¬ 
κολούθηση και ενδελεχή ανάλυση της φαρμακευτικής 
δαπάνης, την ανάλυση της συμμόρφωσης με τα θερα¬ 
πευτικά πρωτόκολλα και συναφείς δραστηριότητες που 
στοχεύουν στην αποτελεσματικότερη και αποδοτικότε¬ 
ρη χρήση των φαρμάκων. 

9. Γ ια την ανάπτυξη της στοχευμένης θεραπείας, εντός 
μηνός από την δημοσίευση της παρούσης η επιτροπή 
ογκολογίας καλείται να προτείνει λίστα βιο-δεικτών, 
εξετάσεων και συνθηκών που απαιτούνται προκειμένου 
να δύναται να συνταγογραφηθούν ογκολογικά και βιο¬ 
λογικά προϊόντα. Παράλληλα θα πρέπει να υποβληθούν 
τιμές αποζημίωσης για του δείκτες αυτούς, ώστε να 
ενταχθούν στον ΕΚΠΥ και να είναι προαπαιτούμενοι με 
απόφαση του προέδρου του ΕΟΠΥΥ για την χορήγηση 
ογκολογικών φαρμάκων. 

Αρθρο 9 

Βιολογικοί παράγοντες και 
ορφανά φαρμακευτικά προϊόντα 

1. Η επιλογή σχετικά με το ποια θεραπεία θα συντα- 
γογραφηθεί είναι στην απόλυτη δικαιοδοσία του ιατρού. 
Οι βιολογικοί παράγοντες μεταξύ τους, αλλά και οι βιο¬ 
λογικοί παράγοντες με τα βιοομοειδή δεν θεωρούνται 
άμεσης ανταλαξιμότητας. Ο ΕΟΠΥΥ δύναται να θέτει για 
ειδικές κατηγορίες βιολογικών παραγόντων, όπως για 
παράδειγμα οι ερυθροποιητίνες, ότι η θεραπεία πρώτης 
επιλογής για νέους ασθενείς πρέπει να είναι εκείνη με 
την χαμηλότερη τιμή ή κόστος θεραπείας. 

2. Ορφανά φάρμακα δύναται να τιμολογηθούν ακόμη 
και εάν διατίθενται τιμές σε δυο μόνο άλλες Ευρωπα¬ 
ϊκές χώρες. Ο ιστοτόπος του ΕΟΦ θα πρέπει να έχει 
σύνδεσμο με τον ιστότοπο του Ευρωπαϊκού Οργα- 

νισμού Φαρμάκων ώστε να παρουσιάζει το επίσημο 
Ευρωπαϊκό μητρώο ορφανών φαρμάκων. Μετά την 
τιμολόγηση τα ορφανά φάρμακα μπορούν να αναρ- 
τώνται σε 30 ημέρες στην θετική λίστα φαρμάκων. Ο 
ΕΟΦ θα πρέπει να ορίσει επιτροπή που θα προτείνει 
δράσεις για την υιοθέτηση κινήτρων που θα προάγουν 
τη διαθεσιμότητα των ορφανών φαρμάκων κατά τα 
Ευρωπαϊκά πρότυπα. 


Η έναρξη ισχύος της παρούσης αρχίζει από την επο¬ 
μένη της δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: ήΙίρ://νννννν.βί. 9 Γ - β-παϊΙ: ννβόπΐ33ΐβι·.βΙ@θί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































